Дрехи втора употреба: защо се запалих по този тип пазаруване – My Life and Chocolate\nAugust 9, 2021 January 9, 2022 by Alex Miladinova\nНеотдавна бях останала с впечатлението, че по някаква причина пазаруването на дрехи втора употреба се свързва основно с навиците на gen z. Със сигурност съм родена прекалено рано, за да се правя, че разбирам какво и защо харесват, но за щастие май това мое впечатление вече не е актуално. Поне около мен доста хора се запалиха по пазаруването на дрехи втора употреба в последно време и има защо!То има много повече предимства, отколкото голяма част от хората предполагат – и определено твърде много, за да се откажем от него заради каквито и да било предразсъдъци.\nВече малко повече от година си купувам предимно дрехи втора употреба и сякаш открих цял нов свят, за който 16-годишното аз мечтаеше, а именно много дрехи на ниски цени. Но това определено не е всичко, което ме спечели. Затова събрах няколко важни причини да обичаме дрехите втора употреба и смятам, че ако все още не сте, определено е време да им дадете шанс.\nПазаруването втора употреба е много по-екологично от купуването на нови дрехи.\nСтрува ми се, че напоследък все по-често се споменава огромното влияние на модната индустрия, която е поставяна наред с най-големите замърсители на природата. Всяка година се изхвърлят тонове текстил по сметищата, голяма част от които е от изкуствени материи и не се разгражда. Едновременно с това и самото производство има своите последствия върху околната среда.\nПазаруването втора употреба е много по-устойчиво от тази гледна точка, тъй като дава втори живот на вече създадена дреха, вместо тя да бъде изхвърлена и да стане част от боклука.\nДрехите втора употреба са много по-евтини от новите.\nДрехите втора употреба са далеч по-бюджетни от новите. Цените се определят според различни критерии – сумата може да е фиксирана или на килограм, в какъвто случай варира според деня на зареждане. Има значение и популярността на магазина, както и дали концепцията не е в него да се продават по-луксозни марки и запазени дрехи. Все пак, те винаги излизат далеч по-евтини от новите им варианти. Страхотно предимство на пазаруването втора употреба е възможността да попаднете на дизайнерски дрехи за наистина ниски цени. За да дам личен пример (макар и не с дизайнерски дрехи), любимите ми находки от гледна точка на цената са например кецове на “Converse”, които бяха под 14 лева (13 и стотинки), както и гащеризон на G-star, който съвсем случайно измъкнах от един щендер с деним и излезе 7,30 лв.\nВ допълнение към това, бихте могли да попаднете на магазин, в който се дават също ваучери за намаление и купони, които още да намалят цената, а и да се възползвате от онлайн отстъпки.\nПазаруването втора употреба е възможност за експериментиране.\nЗабелязах, че когато пазарувам дрехи втора употреба, съм много по-склонна да се престраша и да дам шанс на различни стилове. Може би заради по-ниските цени, а може би защото се намират наистина всякакви дрехи, а не само такива, които пасват на трендовете в момента, но наистина съм доста “по-приключенски” настроена. Разнообразието е голямо и бързо обогатих гардероба си с гащеризони, потници и винтидж тениски, каквито никога не успявах да си харесам преди. Също така, пробвах и се влюбих в тюлени поли и такива от сатениран памук и изобщо всякакви неща, които преди не смеех да обмислям. Когато си е находка, си е находка.\nПазаруването втора употреба е страхотно занимание, когато е споделено с приятели.\nМоже би най-любимата ми част от пазаруването втора употреба е прекарването на това време с приятели. Обикалянето от магазин в магазин или от зала в зала, преглеждайки абсолютно всяка дреха и преравяйки всеки куп с чанти или шалчета е особен вид приключение, което става безброй пъти по-забавно в правилната компания. Все ще се намери някой, който да намери нещо уникално или пък да ми покаже най-скандалния костюм за Хелоуин. В края на деня вече не искам и да мисля колко много дрехи съм видяла и колко ме болят раменете от прехвърляне на закачалки, но съм в толкова добро настроение, че няма значение.\nБонус причина: Пазаруването втора употреба води до формиране на индивидуален и уникален гардероб\nВероятността да попаднете на някого, който е облечен като вас е много, ама много малка. В магазините обикновено има по една бройка от всичко само в един размер, така че едва ли ще преживеете от онези неловки сцени във филмите, където две момичета отиват с една и съща рокля на бала.\nНякой друг да си пее “Thrift Shop” на Macklemore?\nбг блог блог бърза мода лайфстайл блог пазаруване втора употреба устойчив начин на живот устойчивост


Питай счетоводител #18 – Свободна практика\nPosted on April 15, 2020 by Ivanka Mogilska\nКолкото по-навреме изчистиш счетоводните неясноти в своята работа, толкова по-добре. Възползвай се от безплатната консултация със счетоводител за април.\nЗадай въпроса си в коментарите, счетоводителят Стефка Василева ще отговори на първите 10 до неделя, края на деня.\nСподели възможността с колеги и приятели, които имат нужда от счетоводен съвет, ще им помогнеш.\n27 comments to “Питай счетоводител #18”\nБлагодаря за оценката и мнението Ви!\nЗа да се регистрирате като специалист на свободна практика, трябва първо да подадете документи за регистрация в регистър Булстат. След това трябва да подадете декларация за регистрация на самоосигуряващо се лице в НАП в 7-дневен срок от започване на дейността.\nЗа месеците, в които нямате дейност, можете да подавате, отново в НАП, същата декларация за регистрация на самоосигуряващо се лице, но да отбележите, че прекъсвате дейност. Когато възобновите дейност, отново подавате тази декларация.\nКато пенсионер, ще трябва да внасяте само здравноосигурителни вноски. Размера им е 48,80 лв. на месец.\nДанъкът дължите на база размера на реализираните доходи.\nЗдравейте,бих искала да ви попиам за съвет как да осчетоводя следния казус,Дружеството има получен кредит ,който е осчетоводен по сметка 151,в последствия има затруднения и кредитната институция започва да начислява лихви с цел да се опази имота ,които е заложен по кредита се сключва тристранно споразумение със съдлъжник по кредита ,който започва да плаща наказателните лихви.Въпроса е по кои сметки да отразя плащанията на моя съдлъжник.Предварително ви плагодаря\nЗа да отговоря коректно на Вашият казус, ще ми трябва по-подробна информация. Така написано, няма никаква яснота.\nИмам онлайн магазин в Etsy.com и ми предстои да подам данъчна декларация за 2019 г., но не съм се регистрирала като специалист на свободна професия, нито като юридическо лице. Плащанията от сайта получавам чрез Etsy Payments в Transferwise. Въпросът ми към Вас е следният: тъй като при получаване на поръчка Etsy автоматично приспада всички данъци, такси и комисионни, чийто размер е около 30% – 35% от брутната сума, при подаване на декларация кой доход трябва да бъде деклариран, брутния или дохода, получен по сметката\nВъв вашият случай, подавайки данъчната декларация трябва да деклирате размера на получения доход по сметката.\nминалата 2019 г. от януари до юни включително бях самоосигуряващо се лице застрахователен агент. На 01.юли 2019 започнах работа на трудов договор.\nВ сайта на НАП с ПИК при попълване на декларацията ми за доходите през 2019 г., установих, че застрахователното дружество е посочило по-голяма сума на получените от мен доходи. Как да процедирам при тази ситуация? Благодаря за отделеното време 🙂\nМоят съвет към Вас е да се свържете със застрахователното дружество и да ги питате тях, защото доходите, се декларират според датата на изплащане.\nЗдравейте, и аз бих искала да се възползвам от счетоводна услуга. Искам да работя фрилансър и блогър. Как и къде да се регистрирам – това самоосигуряване ли е и под какъв номер трябва да е? Благодаря. Изобщо ми предстои тази нова дейност, ако нямам приходи, а само разходи в началото?\nЗа да се регистрирате като фрийлансър, трябва да подадете документи за регистрация в Регистър Булстат. След това в НАП подавате декларация за регистрация на самоосигуряващо се лице, в която отбелязвате датата на започване на дейността. За месеците, в които нямате доходи, можете да подавате, отново в НАП, декларацията, като отбелязвате, че прекъсвате дейността.\nЗдравейте! Интересува ме лечителите как трябва/ или е по-добре да се регистрират- с БУЛСТАТ, като свободно практикуващи, или да работят чрез фирма? В кой закон е регламентирано това? Благодаря предварително! 🙂\nДали да упражнявате дейност като специалист на свободна професия или като собственик на дружество, зависи от размера на разходите, които ще правите, за да упражнявате дейността си. Ако тези разходи са над 25%, по-добре е дейността да е през фирма. Ако решите да практикувате като специалист на свободна практика, то по закон имате право на 25% нормативно признати разходи на базата на придобития доход.\nБлогът Ви е страхотен! Бих искала да попитам ако се регистрирам като фриленсър и си внасям осигуровките, след известно време, ако започна работа и работодател ме осугурява, трябва ли да продължа да ги внасям, тъй като няма да прекратя дейността си като фриленсър? И още един въпрос – как фриленсър издава фактури? Мога ли сама или е необходимо счетоводител да ги издава?\nКогато се регистрирате като специалист на свободна практика и впоследствие сключите трудов договор, ако работодателят Ви осигурява на максималния осигурителен доход, не трябва да внасяте осигурителни вноски при упражняване на дейността като фрийлансър. Но ако не сте осигурена по трудовото правоотношение на максималния осигурителен праг, трябва да внасяте осигурителни вноски когато упражнявате дейност.\nМожете да издавате фактури. Не е нужно да има счетоводител, който да издава фактурите, а и законът не го изисква.\nИскам да попитам – решил съм да регистрирам българска фирма по ДДС за онлайн търговия в чужбина. Самата дейност на фирмата ще стартира 2 месеца след основаването на фирмата. Въпроса ми е през тези 2 месеца без дейност, трябва ли да се осигорявам като управител на моята фирма и задължен ли съм да пускам някъде някакви декларации?\nКогато регистрирате фирмата, и ако няма дейност и нямате регистрация по ЗДДС, не трябва да подавате декларации никъде.\nКогато имате регистрация по ЗДДС, независимо от това дали имате приходни и разходни фактури, трябва да подавате всеки месец справка декларация по ЗДДС.\nКогато имате приходни и/или разходни фактури, трябва в 7-дневен срок да подадете декларация за регистрация като самооисгуряващо се лице и да отбележите датата на започване на осигуряването, ако ще се осигурявате като управител-самоосигуряващо се лице.\nПоздравления за блогът, който създавате!\nВ момента съм безработна и искам да стартирам продажба на ръчно изработени неща (украси). Задължително ли е да регистрирам фирма или да се впиша на свободна практика?\nАко реализирам малко продажби мога ли да ги декларирам следващата година без да се пререгистрирам сега?\nМога ли докато упражнявам тази дейност да започна работа на трудов договор?\nОтносно въпросът Ви дали е задължителна да регистрирате фирма, или да упражнявате свободна професия – не, не е задължително да имате регистрирана фирма. Но е добре да знаете какъв ще бъде размера на разходите Ви, за да упражнявате дейността си, защото техния резмер може да окаже голяма влияние за това дали да регистрирате фирма, или да упражнявате дейността си като специалист на свободна практика.\nОтносно това дали продажбите може да ги декларирате в следваща година – всички приходи се декларират за годината, в която е получен дохода.\nМожете да упражнявате дейността си, ако започнете работа по трудово правоотношение.\nЗдравейте, по професия съм скулптор/дърворезбар, искам да се регистрирам като упражняващ свободна професия. Въпросът ми е – мога ли да направя сайт, в който да продавам дървени детски играчки, произведени от мен (в малки тиражи от по 30 броя) – какви документи ще са ми необходими, за да мога да покрия изискванията за продажбата и производството на такива специфични стоки? Мога ли да получавам приходите от наложени платежи чрез Спиди?\nДа, можете да направите сайт, за да предлагате произведенията си.\nМожете да продавате чрез наложен платеж от куриерски фирми. Стоките трябва да пътуват до клиентите придружени най-малко със стокова разписка.\nПредстои ми регистрация на фирма за шевно производство. Ще бъде насочено изцяло към САЩ. Ще изработваме няколко артикула. За част от тях аз ще закупувам материалите, за друга част от артикулите, материалите за производство ще ми бъдат предоставени от фирмата, която ще получи готовите продукти. Въпроса ми е дали трябва да се начислява ДДС при износа? Чувам различни мнения от различни счетоводители и бих бил безкрайно благодарен, ако може да ми помогнете.\nЗдравейте, лимитът от въпроси за счетоводната консултация за април се изчерпи. Стефка Василева ще отговаря отново на въпроси на 15 май. Ако не ви е късно, щом започне консултацията за май, ще преместя въпроса ви в нея, за да го види и да ви пише.\nНазначена съм на трудов договор към който плащам осигурителни вноски от 292лв всеки месец. Искам паралелно да се регистрирам на свободна професия на минимална работна заплата, към която ще трябва да внасям осигурителни вноски от 193лв. Как се изчислява изравняването на внесените осигурителни вноски за годината? Като цяло има ли друг начин, по който може да се отчита придобит доход, например граждански договор, за да се избегнат всички административни формалности при не постоянен допълнителен доход на свободна професия (спиране на дейност, възстановяване на дейност, декларация на триместър, и.т.н.). Може ли граждански договор да измести издаването на фактура? Не виждам смисъл, в това да внасям здравни осигуровки от свободната практика например, в случая когато такива ми се удържат от трудовия договор, като ще получа същите права от здравната система каквито имам само от трудов договор. Може ли да ми разясните този казус? Благодаря предварително\nЗдравейте, тази консултация е от април и не е активна. Ако искате, мога да прехвърля въпроса ви в консултацията, която ще започне на 15. 03. и ще получите отговор на мейла си.\nПенсионерка съм и се грижа през учебно време по половин ден, а през ваканциите по цял ден за своето внуче. Имам промеждутъци, които уплътнявам с плетене. Искам да продавам законно плетените изделия, за да се подпомагам финансово. Четох, че за да се регистрирам като свободна професия, ми трябва документ за правоспособност. Идеята ми е, целогодишно да плета, а да продавам само четири месеца в годината през социалните мрежи и платформите на занаятчиите.\nМога ли да го направя и какъв докумен за правоспособност ми трябва, при положение, че самите купувачи са тези, които ще ме оценят чрез покупките. Ако не им харесва, просто няма да купят и ще си остана само с разходите за осигуровки.\nЗдравейте, тази консултация не е активна. Ще прехвърля въпроса ви в консултацията, която ще започне следващата сряда, на 15. 03. и ще получите отговор на мейла си.


Новини от Бургас – Бургас танцува в очакване на пролетта с примабалерината Марта Петкова.\nТанцовата гала, която включва букет от класически, модерни, спортни танци и атрактивни акробатични съчетания, ще внесе финес, красота, динамика и настроение в Зала Опера в четвъртък.\nТази седмица Бургас танцува в очакване на пролетта с примабалерината Марта Петкова. Звездата на Софийската опера и балет ще гостува на Бургаската опера на 27 февруари (четвъртък). Заедно с нея на сцената ще излязат сцена изявени балетни солисти и танцови формации. Те ще заредят почитателите на изкуството, подчинено на музата Терпсихора, с неповторимо настроение и енергия и ще очароват с вълшебството на танца.\nТанцовата гала, която включва букет от класически, модерни, спортни танци и атрактивни акробатични съчетания, ще внесе финес, красота, динамика и настроение в Зала Опера от 19 часа. Спектакълът е по идея на Галина Калчева, дългогодишна примабалерина на Държавна опера – Бургас и репетитор на балетния състав.\nПубликата ще има възможност да съпреживее магията на танцовото изкуство, в която ще вземат участие: солистите от Бургаската опера: Емил Йорданов, Иванина Иванова, Адриана-Мария Манасиева, Даниел Тичков, Полина Иванова, Стоян Фъртунов. Прекрасните танцьори от „Дюн“, с ръководител Петя Стойкова, ще представят своята нестандартна и въздействаща програма, в която са вплетени философски елементи, предизвикващи размисъл.\nВзрив от динамика на сцената и зашеметяващи съчетания ще сътворят невероятните акробати от Клуб по спортна акробатика „Нефтохимик 2011“, с ръководител Диана Колева. Грациозните двойки от Клуб по спортни танци „Бургас 1975“ ще внесат както взривяващ латино привкус в танцовата вечер, така и изискана красота в ритъма на стандартните състезателни танци. В богатата и разнообразна програма на Танцовата гала ще вземе участие и ансамбълът на балета към Държавна опера – Бургас – като красив нюанс към цялостната естетична картина на вечерта.


Как да си направим модерен дървен часовник\nТакъв интересен и модерен дизайн на часовници определено не се среща в магазина. Проста конструкция, направена от достъпни материали. Ако вашите гости видят този часовник при вас, те определено ще му обърнат внимание и със сигурност няма да ви кажат, че са видели същото в магазин наблизо.\nМатериалите, които взех за часовника:\nДървена дъска 35 х 35 см, дебелина 18 мм (магазин за хардуер).\nПарче шперплат с дебелина 3 мм (магазин за хардуер).\n13 мм дълги нокти или самонарезни винтове.\nClockwork (може да се вземе от скучни часовници).\nДървените инструменти, които използвах са:\nВладетел с прав ъгъл.\nИзрязване на дъска.\nВземаме нашата дъска и определяме размера на бъдещите часове. Изчертаваме и отрязваме основата с ножовка или ръчен трион. 18 мм дъска се нарязва добре и е препоръчително да използвате трион с малки зъби, така че краищата да са равномерни и да изискват минимална механична обработка след триене.\nПравене на квадратчета\nСлед това в един от ъглите на основата нарисувах правоъгълници с размери 10 х 5 см. Изпихме ги стъпка. Тогава вече нарязах тези правоъгълници на квадрати 5 х 5 см.\nСега трябва да излъскате всички квадратчета, като премахнете бурките и направите повърхността гладка.\nПристъпваме към фрезоване на отворите за механизма на часовника.\nВзимаме механизма на часовника и го прилагаме към центъра на нашата база. Кръг с молив. На следващо място, ние смиламе вдлъбнатината. Използвах фреза за дърво, фиксирана в отвертка. Можете да използвате длето и да преминете през вдлъбнатина с него.\nПо време на работа опитваме за вдлъбнатина към механизма. Ако в състезанието всичко е нормално, пробиваме дупка за изхода на вала, върху която стрелките ще се обличат. След цялата свършена работа ще шлайфаме основата, така че да стане гладка.\nПреди да пристъпите директно към монтажа на часовника, първо трябва да подготвите 18 малки джъмпера - конектори. Вземете парче шперплат и използвайте ножовка, за да подадете 18 джъмпера 0.7 x 4 cm.\nПоставяме основата, подреждаме квадратите си почти в хаотичен ред. Необходимо е да подредите квадратите, така че джъмперите от шперплат да са практически невидими. На обратната страна, съответно, свързваме всичко с джъмпери и нокти.\nБоядисване на часовник\nЗа боядисване използвах спрей боя от кутия за спрей. Държим балона на разстояние 20 см и го напръскваме върху часовника, от една страна. След малко и боята изсъхва много бързо, обърнете часовника и напръскайте боята от втората страна. Всичко, основата е почти готова.\nВзех черен постоянен маркер и просто нарисувах числа. Има и друга опция - отпечатайте числата на компютър, изрежете и поставете. Така че можете да го направите, ако искате.\nЗавинтех 2 винта, така че да има какво да закача часовника. И завързах въже към самонарезните винтове, за да може да се окачи на пирон в стената или самонарезен винт.\nМонтаж на механизъм\nЗадайте механизма на часовника към основата. Закопчайте с гайка и обличайте стрелки. Вмъкваме батерията - проверяваме работата.\nАко работи, го окачваме на стената.\nИзглежда страхотно, нали? Изглежда особено креативно в модерен интериор.\nАко все още имате въпроси, гледайте видеоклипа на процеса на създаване на часовник:


Понеделник, 27 Юни 2016 11:59\nБюджетът на ЕС олеква с близо 13 млрд. евро годишно\nВеликобритания остава член на ЕС, но започва процес за напускането на съюза, който ще продължи поне две години. Евробюрократите ще трябва да правят нови разчети и финансови планове\nБританският народ направи много важно решение – да тръгне по нов път. Мисля, че страната се нуждае от ново ръководство, с което да го направи. Това каза на извънредна пресконференция след обявяването на резултатите от Брекзита премиерът на страната Дейвид Камерън и обяви, че подава оставка. Това се случи след дълъг избирателен ден, драматична нощ и още по-драматичен финал от преброяването на гласовете от историческия референдум във Великобритания. Докато везните се накланяха ту на една, ту на другата страна, щом бяха обработени 80% от гласовете, BBC предаде: „Британците бяха попитани и отговорът е: Навън сме!“\nОфициално, в градската зала на Манчестър, ръководителят на преброяването съобщи цифрите.\nЗа напускане: 51.9%, 17 410 742 гласували\nИкономическите наблюдатели отбелязаха „черния петък“ за световните пазари. Преди това британският паунд се качи на „влакчето на ужасите“ и през цялата нощ ту поскъпваше, ту поевтиняваше рязко след всяко разминаване с очакванията в определени райони. Когато привържениците на Брекзит в Съндърланд избухнаха в радостни викове след обявяването на резултатите там, паундът падна до 1.43 за долар, което беше най-ниското ниво след катастрофата от 2008 г. До сутринта той падна до най-ниското си равнище от 31 години насам, достигайки 1.3459.\nТокийската фондова борса, която първа отваря, започна сесията с повишение на основните показатели, но след оповестяването на резултатите от референдума във Великобритания, те започнаха стремително да падат.\nВсички основни индекси се сринаха до най-ниските си нива от Световната икономическа криза насам. Несигурността и страхът са основните двигатели на борсите и анализатори се опасяват от нова глобална рецесия, ако европейската икономика пострада заради решението на британците да напуснат Европейския съюз, коментират наблюдателите.\nОчаквано за едни и недопустимо за други, Великобритания постави началото на разпада на илюзията за обща Европа на благоденствието. Малцина си спомниха в този ден как УйнстънЧърчил формулира изводите си, извлечени от уроците на историята, в известната си „Реч пред академичната младеж“, произнесена в университета в Цюрих през 1946 г. „Има средство, което … след няколко години би направило цяла Европа … свободна и … щастлива. То е да се възстанови европейското семейство или колкото е възможно по-голяма част от него със структура, осигуряваща възможност да се живее в мир, сигурност и свобода. Ние трябва да изградим нещо като Съединени европейски щати.“ След по-малко от век, илюзията рухна и първи забелязаха това сънародниците на Чърчил.\nМинути след обявяването на окончателните резултати от Брекзит, дойдоха и първите реакции от Брюксел. Оттам са категорични, че по време на процеса по напускането на Великобритания няма да се правят никакви отстъпки. Брюксел обеща, че ще се бори да защити правата на гражданите на останалите страни-членки.Преговорите по напускането на Лондон ще започнат най-рано след две седмици и ще продължат поне две години. До техния край Великобритания ще се води член на Общността, но няма да участва във взимането на решения.\nВсеизвестно е, че Англия зaeднo c Фpaнция и Гepмaния, e cpeд тpитe нaй-гoлeми нeтни внocитeли нa cpeдcтвa в oбщия eвpoпeйcĸи бюджeт. Πocлeднитe нaлични дaнни, с които разполагам, пoĸaзвaт, чe пpeз 2014 г. cтpaнaтa e пpeвeлa в общия европейски бюджет тoчнo 9.9 милиapдa пayндa нeтнo, което се развява на 12.5 милиapдa eвpo. Toвa пpaви ceдмичнo пo 190 милиoнa пayндa или 240 милиoнa eвpo. В публичното пространство обаче се появиха други данни. Kopecпoндeнтът нa гepмaнcĸия вecтниĸ Dіе Wеlt пpoyчи ĸoлĸo пapи плaщa Лoндoн в oтгoвop нa cпeĸyлaциитe зa paзxoди oт 445 милиoнa eвpo ceдмичнo. Bнocĸaтa нa Beлиĸoбpитaния в oбщия бюджeт нa EC пpeдcтaвлявa 1.2 пpoцeнтa oт oбщия бюджeт нa cтpaнaтa. Πpeз 2014-a тoй e бил 798 милиapдa пayндa или нaд 1 тpилиoн eвpo.\nНо тъкмо заради силната си икономика Великобритания бе „наказана“ от евробюрократите и през същата 2014 г. трябваше да внесе допълнителни 2,1 млрд. евро към бюджета на Европейския съюз (ЕС). Обяснението бе, че новите правила на ЕС ще изменят начина, по който се изчислява брутния национален доход на страните, отключвайки някои скрити елементи, като например проституцията и незаконната търговия с наркотици. Представители на ЕС са на мнението, че изчисляването просто отразява дългогодишната практика на коригиране на вноските на страните в съответствие с техните темпове на растеж. "Приносът на Великобритания отразява увеличението на богатството й", коментира Патрицио Фиорили, говорител на Европейската комисия.\nТогава се появиха и първите сериозни пукнатини в отношенията на Лондон и Брюксел. Британският премиер Кемерън се опита да оспори допълнителната такса, като за целта проведе среща с колегата си от Холандия Марк Руте. Ниската земя също е сред страните, които са задължени да бъдат по-солидарни с останалите членове, макар че сумата, която Амстердам трябваше да внесе бе далеч по-малка.\nИзточник от Даунинг стрийт 10 заяви тогава: "Не е приемливо просто да се променят вноските за минали години и да бъдат поискани в някакъв удобен момент". На срещата на върха премиерът Камерън призова лидерите на ЕС да отклонят исканията на Европейския парламент за увеличаване на разходите на ЕС, планирани с цел стимулиране на растежа, но напразно...\nБританците не успяха да преглътнат ревизирането на вноските в бюджета на ЕС и нарастващите сметки на евробюрократите. Затова заявиха: Напускаме! Ще припомним, че тогава и вноската на България бе увеличена, но това мина почти незабелязано в медиите.\nСега Германският министър на външните работи Франк-Валтер Щайнмайер определи отрезвяващата новина за Брекзит като „тъжен ден за Европа“. А Швейцария, която благоразумно стоеше настрана, но обмисляше да подаде молба за членство в ЕС, официално обяви, че се отказва окончателно от подобно намерение.\nС Брекзит всички ние станахме свидели в реално време не само на рухването на стария порядък, но и на конструирането на новия ред на бъдеща Европа. Вече се говори за ефекта на доминото и следващи държави, които напускат илюзията на обща Европа. Затова пък евробюрократите са уплашени. Техният корумпиран и самодостатъчен свят се пропука. Все по-малко хора вярват в илюзорния свят, който им обещават, потънали в охолство и неглижирайки протестите на обикновените хора – от фермери до редови чиновници и учители.\nЧетвъртък, 25 Юни 2015 12:14\nКомисията по бюджети на Европейския парламент одобри 1,98 млн. евро за спешни възстановителни дейности в България, свързани с наводненията през миналата година. Финансовата помощ ще бъде предоставена от Фонд „Солидарност“ на ЕС като част от пакет от 66,5 млн. евро за трите най-засегнати страни от наводнения през 2014 г. в Европейския съюз – България, Италия и Румъния.\nСредствата от целия пакет ще отидат за възстановяване на щети върху публична и частна инфраструктура, частни домове, предприятия, селски стопанства, околната среда и паметници на културата при наводненията през пролетта и лятото в Румъния, през лятото в България и през есента в Италия. В Италия наводненията взеха 11 жертви и причиниха щети за 2,2 млрд. евро. В Румъния щетите бяха за 340 млн. евро, а в България – за 80 млн. евро.\nРешението за предоставяне на помощта трябва да бъде потвърдено на пленарното заседание на ЕП през юли. Съветът на ЕС вече одобри помощта.\nПо време на гласуването на коригиращия бюджет за 2015 г. също така стана ясно, че Комисията по бюджети на Европейския парламент ще отпусне 69,9 млн. евро за справяне с повишения приток на бежанци към страните от ЕС. Бюджетните увеличения трябва да бъдат гласувани от Парламента на пленарна сесия и от Съвета на министрите.\nОдобрявайки допълнителните средства, Европейският парламент препотвърди своята засилена работа върху изработването на мерки и инструменти за справяне с масовите миграционни потоци към страните от ЕС. Министрите на ЕП одобриха предложението, което предвижда 75,8 млн. евро за бюджетни кредити за поети задължения и 69,6 млн. евро за плащания да бъдат изплатени на Фронтекс, Европол и Европейска служба за подкрепа в областта на убежището.\nВъпреки че увеличението означава утрояване на средствата, налични за втората половина на 2015 г., членовете от Комисията по бюджетите смятат, че отпусната сума не е достатъчна за справяне с влошаващата се криза в Средиземноморието.Е\nСряда, 08 Април 2015 16:12\nПовече европейска пшеница за фураж\nВ края на март, Европейската комисия представи втората си оценка за баланса на използване на зърнени и маслодайни култури в ЕС от реколта 2015. За разлика от първоначалните предположения, експертите предвиждат по-голяма консумация на пшеница за фураж в животновъдството. Въпреки това, с налични 50 милиона тона няма да бъде достигнато количеството от 51,9 милиона тона на текущата пазарна година. Поради относително голяма реколта и вероятно намаляващ износ на световния пазар, в края на следващата финансова година запасите ще са по-големи, отколкото са предвидени за текущия сезон (13,3 милиона тона).\nШирокото използване на пшеница за хранене на животни е свързано с намалено използване на царевица. През текущата 2015/16 година използването на пшеница ще се увеличи с 300 000 тона в сравнение с предходната година. В ЕС през следващия сезон се очаква запасите от пшеница да бъдат значително по-големи от предвиденото. Според последната оценка на експертите от Брюксел, запасите ще бъдат 19,5 милиона тона. Преди това те предвиждаха 15,6 милиона тона.\nВторник, 17 Март 2015 10:37\n55% от хранителните продукти в ЕС са без остатък от пестициди\nПовече от половината от проверените от Европейския орган за безопасност на храните (ЕОБХ) през 2013-та година хранителни продукти са без остатъци от пестициди. Само 1,5% от пробите са превишили законовата граница и тази стойност е по-ниска от последната проверка.\nПри 97,4% от проверените от Европейския орган за безопасност на храните (EFSA) през 2013-та храни, нивата на остатъчни вещества от пестициди са били в рамките на законовите граници. 54,6% от пробите са били напълно чисти от остатъци. При 1,5% от анализираните храни допустимите граници са надвишени. Това от своя страна е довело до административни санкции срещу бизнеса на конкретните производители. Остатъци от повече от един пестицид (множество остатъци) са били открити в 27,3% от тестовете.\nПо-голямата част от пробите (68,2%) е взета от храни с европейски произход, а 27,7% са от стоки внесени от трети страни. Делът на тестовете от трети страни, които надвишават допустимите максимални стойности е по-висок (5,7%) в сравнение със съответния дял на страните от ЕС (1,4%). Всъщност, в сравнение с 2012 г. е отчетен спад на превишените стойности с почти 2% (от 7,5%) по отношение на вносните храни. При тестовете на продукти от ЕС са направени 11 582 проби от дванадесет храни - ябълки, главесто зеле, праз, маруля, праскови, ръж или овес, ягоди, домати, краве мляко, свинско месо и вино. В сравнение с резултатите за 2010-та година, когато бяха проверени същите хранителни продукти, процентът на пробите, които надвишават допустимите граници е по-малък.\nПетък, 13 Март 2015 11:08\nПрез 2015-та година производството на месо в ЕС ще продължава да се увеличава\nПроизводство на месо в ЕС се увеличава. Това е заключението от краткосрочната прогноза на Европейската комисия. Според нея, оцененото към момента нетно производство в държавите – членки през 2014-та година е нараснало с 2,2% на близо 44,4 милиона тона спрямо предходната година. Най-много е увеличено производството на птиче месо, а именно с 3,7%, следвано от това на говеждото с 2,1% и на свинското с 1,4%. Спад в производството с 1,3% е отчетен единствено при овчето месо.\nПрез настоящата година се очаква кланиците в ЕС да произведат 44,9 милиона тона месо. Това биха били 0,5 милиона тона или 1,2% повече от 2014-та г. Тази тенденция се основава предимно на увеличаващия се брой на животните в ЕС. В сектора на едрия рогат добитък се очаква производствен ръст от 1,5% на 7,66 милиона тона, в свиневъдството от 1,2% на 22,96 милиона тона. Не толкова динамично се очаква да се развие производството на птиците за угояване. Предвижда се ръст от 1,1% на 13,38 милиона тона. По отношение производството на овче месо, Комисията предвижда ръст от 0,3% на 901 000 тона.\nСпоред прогнозите, потреблението на месо в ЕС също ще се увеличи и това ще облекчи пазара. По данни на Комисията, потреблението през изминалата година се е увеличило с 2,8% на 42,2 милиона тона спрямо 2013-та година. През настоящата се очаква ръст от 1,0% на 42,6 милиона тона. Средната консумация на глава от населението на ЕС ще се увеличи от 66,1 кг на 66,7 кг.\nПонеделник, 02 Март 2015 14:16\nПовече прасета в ЕС\nСвиневъдите в ЕС са увеличили броя на отглежданите животни. По данни на Статистическата служба на Европейските общности (Евростат), в момента на преброяването през ноември и декември 2014, общият брои на свинете в ЕС е бил 137,2 милиона. Това са 1,68 милиона животни или 1,2% повече в сравнение с предходното проучване през 2013 година.\nДанните се отнасят за 26 държави-членки. Все още липсват резултатите от Белгия и Великобритания. Според статистиците от Испания, резултатите за броя на свинете там са над средното ниво. В края на миналата година броят им е бил 26,6 милиона, което е ръст от 1 милион или 4,1% повече от декември 2013 година. В съседна Португалия и Унгария е отчетен ръст от 4%. 2,5% повече са прасетата в Дания и Полша. С 28,3 милиона прасета, германските производители отново са на първо място в ЕС. В сравнение с предходната година, ръстът в Германия е 0,7%.\nВ Австрия и Франция броят на прасетата е намалял с 1,0%. Още по-голям е спадът в Румъния, а именно 4,8%. За първи път животните там са по-малко от 5 милиона.\nУвеличение има и в броя на прасетата за разплод. Общо 11,6 милиона свине майки са преброени в конкретния период и това са 0,4% повече животни, отколкото при предното преброяване. Това се дължи основно на големия ръст на свинете майки в Испания. Броят им се е увеличил с 4,7% на 2,36 милиона. В Унгария и Португалия също е отчетен ръст над средното ниво, а именно 4,4% и 3,5%.\nГолям спад в броя на отглежданите свине майки има В Румъния – 5,0% и в Чехия – 5,6%.\nСъбота, 21 Февруари 2015 10:32\nИзносът на птиче месо от ЕС достигна рекордни нива\nПрез 2014-та година държавите-членки на ЕС са изнесли повече птиче месо към трети страни, отколкото през предходната година. Както става ясно от актуалните стойности на Комисията, износът, включително и на други продукти от птиче месо, се е увеличил с почти 80 000 тона спрямо 2013 г. Това е ръст от 6% и нов рекорд от 1,5 милиона тона кланично тегло. От най-голямо значение за добрите резултати е голямото търсене на пилешко месо. При него Комисията отчита плюс на доставките от 86 000 тона или 7% до 1,3 милиона тона.\nГолям принос за ръста в износа на птиче месо от ЕС има оживената търговия с Южна Африка, където продажбите са се увеличили с 45 000 тона до 204 000 тона или повече от една четвърт. Значително по-голямо количество месо е продадено и в Бенин и Хонконг: В западноафриканската държава през миналата година се изнесени 164 000 тона месо, което представлява ръст от 18%; Към Хонконг са транспортирани 136 000 тона месо или 16% повече от 2013 г.\nОсновен износител сред 28-те държави-членки е била Холандия. Общият обем на износа там е в размер на почти 340 000 тона, което е една пета над нивото от миналата година. Във Франция износът на птиче месо се е увеличил с 13% на 320 000 тона.\nЧетвъртък, 19 Февруари 2015 11:17\nЯпония облекчава вноса на сирене и месо от ЕС\nВ бъдеще износът на месо и сирене към Япония ще се осъществява по-лесно. Източноазиатската страна ще приема разпоредбите на ЕС за лекото замърсяване на продуктите с бактерията листерия моноцитогенес. Досега политиката на нулева толерантност от страна на Япония затрудняваше търговията с европейско месо и сирене.\nКакто обяви Европейската комисия, наличието на листерия ще се контролира строго чрез превантивни мерки и внимателно наблюдение на процеса на производство в държавите-членки на ЕС. Производителите трябва да доказват, че нормите за допустими стойности през целия срок на годност на продукта не са надвишени.\nКомисията приветства стъпката от страна на японското правителство. По този начин достъпът на европейските износители на преработени месни продукти, както и на меки и твърди сирена, значително ще се подобри. В същото време се дава възможност за затвърждаване на високия стандарт на безопасност на европейските храни.


Възстановяване след бременността-Раждане-За мама\nНачало / За мама - Раждане / Възстановяване след бременността\nПрез деветте месеца на очакване на малкото слънчице организмът на бъдещата майка бавно се пренастройва, подготвяйки се за деня на раждането.\nНо от мига, в който бебчето се появи на бял свят, всички системи на организма на младата майка започват „обратен курс", за да се върнат към привичния си ритъм след няколко месеца.\nУ някои млади майки началото на новия радостен живот с бебето предизвиква... тъга и даже желание да плачат безутешно. Специалистите наричат това състояние следродилна депресия, причина за която е рязкото намаляване на количеството на хормоните в женския организъм след раждане. За щастие, тази некомфортна пренастройка продължава не повече от няколко дни и последствията от нея минават благополучно, без специално лечение.\nИ тъмната линия, която се спуска от пъпа към срамната кост, и кафявите петна по лицето (чието название е „маска на бременността")обикновено изчезват за около 3 месеца след раждането. Ако това не се случи, трябва да се обърнете към дерматолог, той ще Ви назначи подходящо лечение. Грижата за кожата включва и системното й хидратиране, защото обикновено става по-суха. Масажът на лицето и тялото с благовонни масла също се препоръчва за подобряване на кръвообращението.\nНе се притеснявайте, ако през първите 2-3 седмици след раждането на детето забележите, че при ресане остават повече косми по четката ви, отколкото преди. С този проблем се сблъскват около 30% от жените. Имайте търпение, след около половин година до година всичко ще се нормализира. Разбира се, това не означава да не полагате грижи за красотата и здравето на своята коса, има много продукти, които ще ви помогнат да имате, ако не по-гъста за момента, то поне по-бляскава и жизнена коса.\nСлизестата обвивка на носа и гърлото, която по време на бременността често отича заради повишеното ниво на хормоните (естроген и прогестерон) и предизвиква усещане за запушен нос, се възстановява за около седмица.\nОбикновено по време на бременността тя се увеличава малко, а след 6-9 месеца от раждането размерите й се връщат в норма.\nОтоците, които се появяват при някои бъдещи майки по време на бременността, след раждането изчезват. Обикновено това се случва след 2 месеца и на помощ на жените идват специалните стягащи чорапи, които подобряват кръвообращението и не позволяват на кръвта във вените да застоява, добре се отразяват и разходките.\nГърдите на жената след раждането претърпяват най-много промени, свързани с настоящия период на кърмене. Размерът им доста нараства и в зависимост от това докога ще кърми, зависи и кога ще започнат да се възвръщат към началния си вид от преди бременността. Възвръщането към „нормата" се случва за около 4-6 седмици, период, в който е изключително важно да не забравяте специалната козметика за гърди против стрии (нещо много важно и за периодите преди този - на бременността, раждането и по време на кърмене).


Отставени в превода - Webcafe.bg\nДраго Симеонов 01.08.2020, 11:00\nСтранна дума е "оставка", не мислите ли? Поне веднъж, докато сте я произнасяли, сте се чудели що за българска словесна орис е това, призивът някой да се маха да звучи сякаш настояваш да остане. Затова и адресатът често се колебае, сякаш не схваща напълно какво му се казва.\nОпасяваме се, че на езиково ниво отдавна сме прецакали тази логическа конструкция. Толкова сме даровити в недоглеждането. Въвели сме неусетно опак термин, зареден с противоречива енергия. Останете с мен, за да ви разкажа тази вехта лингвистична история.\nКоренът -sta на латински значи да станеш и да стоиш. Иначе казано - актът да заемеш изправено положение. Оттам и "статус" означава позиция. Да си знаете, когато го пишете във фейсбук.\nИзисква се завършеност на действието. Статукво, статика, станция - ето коренът в употреба. Нещо е придвижено до неговата окончателна неподвижност. Стои и не мърда.\nЛатинското -sta попада в славянските езици без промяна. Коренът -ста присъства в "ставане" като завършен акт. Да станеш от пън и да станеш пън формално е едно и също от гледна точка окончателност на действие. В този смисъл оставам е затвърждаване на придобита позиция.\nОстановяване, становище - виждате непоколебимостта на завършения процес. Например доскорошният антиепидемичен призив "Остани си вкъщи" настояваше за трайност, която мнозина споделяха.\nВ коренът обаче се съдържа и предисторията. Затова остановить на руски значи да спреш. Достигаш неподвижното. Същото важи за поставянето, доставянето, представянето. За да имат противодействие тези актове, трябва само да се смени представката: изоставям/изоставам, преставам, възставам.\nИ тук е мястото на думата отставям. Нямаме я на български, не я търсете в речника. Отдавна сме я изгубили в превода. Или прехода, все тая. Отпаднала е милата и това е.\nОтставянето е обратното на поставянето. Махаш онова, което е турено да е неподвижно. Думата е остаряла и може да се срещне в библейски преводи на църковно-славянски. Отставям е синоним на отнемам, отменям.\nСлед реформата на новоруския език се използва главно във военната и гражданска администрация. Отставен значи отстранен от служба по воля на началството. Останалите прекъсвания на кариера са пенсиониране или уволнение. Ако четете Гогол, Достоевски или Чехов в оригинал, творчеството им изобилства от отставени колежки, регистратори и офицери. Нещо дълбоко несполучливо има в съдбата на отставения: онзи, на когото е прекъсната неподвижната позиция.\nОтставка е руското отглаголно съществително на отставяне. В някои военни текстове между двете войни може да се срещне и в български документ военната отставка. Получаваме термина след Освобождение от руснаците, заедно с куп други армейски и административни новости (учреждение, бегом, отпуска, боеприпас, непоряд, разсилен).\nКога в българския език Т-то от отставка е зчезнало е трудно да се определи.\nНародняшкото опростяване бележи завинаги далеч по-ключови думи, като въ(з)стание (виж оригиналния правопис на Захарий Стоянов) и сър(д)це. Така и значително по-рядко използваната дума отставка в един момент, вследствие на мъглява езикова реформа, става оставка. Редактиран русизъм, вероятно неволно, но съвсем по български. Каквато администрацията ни, такива и термините й.\nОставка и отставка обаче означават различни неща в смислово отношение. Едното се родее с оставането неподвижен, а другото - с промяната на тази неподвижност, премахването й. Така или иначе о(т)ставка беше непознат и забравен израз до Перестройката и при енергичното й ново навлизане в социалистически социум беше късно за лингвистичен пуризъм.\nПлощадите се научиха да зоват "оставка" вместо правилният административен термин "отставка". И така до днес.\nЗащо ли ми се струва, че е дошло времето за връщането на смисъла в думите и за въвеждането на истинската оТставка в историческата етимология на езика ни. Или да не бъда, викате, чак такъв реформатор.\nТагове: драго симеонов, отставка


Митове за консултантите по кърмене :: BG-Mamma\nМитове за консултантите по кърмене\n12 юни 2005, 18:46 ч.\nПо въпросите на кърменето консултации може да дава само медицинско лице.\nТова е разпространено заблуждение, което съществува само на територията на бивщия Съветски съюз (бел.прев. – и в България). Международната Млечна лига (Ла Лече Лига Инт.) е организация на майки, създадена от майки и тези майки се отличават от другите само по това, че те самите са успели да кърмят успешно и са преминали специално обучение, което им помага да дават консултации на другите. Те може да имат всякакво образование – а знанията, необходими им за тяхната работа, получават на специални курсове. В програмата на обучение влизат физиология на лактацията, международни норми и правила за успешно кърмене, психология на кърмачето, стандартни схеми на действие в типични ситуации, както и особени случаи при кърмене. Разбира се, сред консултантите има и медици, но това са медици, които временно не работят по специалността си. Консултирането по въпросите на кърменето е обществена професия и най-опитните консултанти придобиват уменията си именно с практиката.\nСлед като консултантът няма медицинско образование, той не може да назначава лекарства\nАми консултантите по кърмене обикновено не предписват лекарства. Точно в това е парадоксът на ситуацията – болшинството проблеми с лактацията не са болести и не изискват лечение с лекарства. Дори началната форма на мастит при грамотни действия минава без последствия и без лекарства. Целият смисъл е в това да се научи майката правилно да организира своите действия и да се включат механизмите за саморегулация, които са изначално заложени в системата майка-дете. Консултантът знае и умее всичко това.\nЕстествено, понякога се случва така, че не може да се мине без лекарства. Тогава консултантите обикновено предлагат майката да се обърне към съответния лекар или привличат за съвместна консултация лекар или фармацевт. В програмата за обучение на всеки консултант влиза и определяне границата на собствената компетентност и никой не би поел отговорността да я превишава.\nОтделно ми се иска да спомена препоръките за прием на БАД (биологически активни добавки), билки и билкови настойки. В нашия случай това са препоръки, почерпани от многолетен практически опит на старшите консултанти. Обикновено тава са помощни средства при проблеми, свързани с недостига на кърма или отказ на кърмачето от гърдата, при което майката е в много неустойчиво психологическо състояние. Когато консултантът дава такава препоръка, то винаги подчертава, че с проблема може да се справите и без това, но практиката е показала, че използването на тези билки е помогнало жените да се чувстват по-добре. Обикновено се предлага избор на няколко средства. Жената сама избира какво ще използва, но това не е предписване на лекарства, а просто спомагателна процедура, която жената винаги може да откаже.\nТакава консултация би била полезна на всяка майка\nНе, не на всяка. Много е обидно да пътуваш до другия край на града, за да стигнеш при майка, която е поискала консултация само защото и приятелката й е правила така. Консултантът по кърмене е специалист по естествено хранене, а не по всеки начин на хранене с кърма. Може да се храни на режим, с изцедено мляко от шише, може да се смесват двата начина, може да се храни бебето и с донорска кърма – всичко това е хранене с кърма, но не е естествено хранене! Консултантът по кърмене действа преди всичко в рамките на природните закони, при които няма шишета, биберони, преварена вода, режим на хранене и нощна пауза. Именно като се опира на природните закони и на познаването на физиологията на нормалната лактация консултантът предлага своята помощ и постига успех. Ако майката не смята да кърми по естествен начин и за нея са по-важни твърдият режим и нощният покой – тогава консултантът с нищо не може да й помогне!\nАко майката временно не може да храни бебето по нормален път, консултантът може да помогне храненето да се доближи до естествената схема. Всяка, дори съвършено безнадеждна ситуация може да се оправи, като се опира на знанията за природните закони, което се доказва от успешните опити за релактация (възстановяване на кърмата при жени, които са преминали изцяло на изкуствено хранене или въобще не са кърмили). В същото време дори външно най-благополучно изглеждащото кърмене при игнориране на природните закони свършва с “внезапен” неуспех.\nКонсултацията по кърмене ще помогне на жена, която:\n Действително иска да кърми\n Чувала е нещо за естественото хранене или е готова да чуе и да приеме такава информация и да се ръководи от нея\n Съзнателно е избрала помощта на специалист по лактация, а не помощта на лекарите и е съгласна, че практическият опит с кърменето може да не съвпада с остарелите медицински предписания\n Готова е да срещне трудности по пътя към успешното кърмене и е съгласна да се примири с някои неудобства\n Поставя интересите на бебето в перспектива по-високо от собствените си моментни желания\nКогато консултантът дойде, ситуацията трябва незабавно да бъде разрешена\nТова се случва само в най-простите случаи. По-често личното присъствие на консултанта предоставя възможност да се разгледа конкретната история на кърмене именно на това дете, да се видят всички грешки в организацията на кърмене и да се състави индивидуална програма за поправяне на тези грешки. Но не консултантът е длъжен да оправи грешките, а майката – консултантът може само да я научи как.\nЕто типичен пример. Консултантът е повикан заради запушен канал. В задачата на консултанта не влиза например изцеждането на гърдата, с което майката е в състояние да се справи и сама, като слага бебето на гърдата по съответстващ график. Консултантът трябва да провери дали в гърдата на майката не са се образували уплътнения, които действително да изискват специално внимание и регулярно изцеждане, да научи майката безопасно и ефективно да се изцежда и да покаже в каква поза бебето може по-добре да изсуче гърдата. Ако майката не успява нито да се изцежда, нито правилно да поставя бебето на гърдата, консултантът може да й помогне да се почувства добре в близките няколко часа, но без усилие от страна на майката всичко ще се върне в старото положение. Понякога се налага консултантът да идва 2-3 дни поред, докато майката наистина се научи да прави всичко, което е необходимо. Ако майката щателно изпълнява всички препоръки, за подобряване на състоянието й ще са необходими от 1 до 3 дни.\nВинаги може да се мине само с една консултация\nТъкмо обратното. Една консултация е само констатиране на фактите и показване на основните неща. Ако грешките на майката не са много и тя е способна бързо да се учи, по-нататък състоянието й може да бъде проверявано и само по телефона. Но ако майката действително трябва да бъде научена на нещо, например да поставя правилно бебето на гърдата, то както при всяко учене е необходим контрол, проверка и поправка. Никой не се захваща да научи как се кара кола или как се прави масаж само с един урок, а кой знае защо се счита, че да се учиш да кърмиш става от раз. Нима машината е по-скъпа от здравето на собственото дете! Статистиката свидетелства, че в случай на повторна визита успехът на консултацията е около 95%, а в случаите на една-единствена визита е около 40%.\nЩе изпълнявам само тези препоръки, които ми пасват, а ако не помогнат, виновен ще е консултантът\nКакто вече нееднократно беше казано, консултантът дава препоръки, основавайки се на познаване на природните закони, а те не могат да се изпълняват наполовина. Не можете да заставите хормоните си да работят само когато ви е удобно, както е невъзможно да спрете реката. Безполезно е да се борите със стихията, трябва да умеете да й се подчинявате. Ако изпълнявате препоръките на консултанта по ваше усмотрение, няма да получите желания резултат, дори отначало нещата да изглеждат чудесно.\nАко в дадена ситуация консултантът каже, че бебето трябва да се слага на гърдата на всеки 2 часа, а майката го прави на всеки 4, то не е за учудване, че в края на деня няма да може да си пипне гърдата от болки. А ако при това майката не следи и за правилното поставяне, смело може да се предскаже, че след 2 дена ще последва мастит, а след още седмица – хоспитализация, но каква е вината на консултанта в случая – заслугата е изцяло на майката.\nНе ми се получи спазването на всички препоръки и затова се отказвам от следващи консултации\nТочно затова съществуват телефонните консултации и повторните визити – за да се разбере защо не се получава. Да не би повиването и взимането на бебето на ръце веднага да са се получили ловко и красиво при младата майка? Повтарям – за обучението се изисква време, а възможността за корекция на ситуацията помага да се научи човек както трябва. Именно на тези майки, които не се справят, им е необходима по-нататъшна консултация.\nАз възпитавам детето без насилие, а методите на консултантите са упражняване на натиск върху бебето, не искам да го “пречупвам”!\nАми не го пречупвайте, ваша воля – само че тук става извечното объркване на понятия. “Пречупване” се отнася към сформирана личност с твърди навици, които не съответстват на нечии изисквания или социални норми. Ако самата майка някога грубо и жестоко е била “пречупвана”, в нея съществува инстинктивен страх пред всякакво насилие и затова тя вижда такова и там, където няма и помен от него. “Да пречупиш” детето може, ако грубо го заставяш да прави нещо, за което съвършено не е било предвидено от природата – да го обливаш със студена вода, да го повиваш стегнато, да го оставяш с часове да реве само.\nПри бебето, докато още няма твърди навици, има набор от привички, а впечатленията му от света тепърва се формират и в тази картинка доминиращо лице е майката. Майката има съвършено определени физиологически и социални функции, които в идеалния случай бебето усвоява постепенно от първите дни на живота си. Сред тези функции е и контролиращата роля, която се изпълнява много добре от многодетните майки, но за която постоянно забравят младите мами. Майката трябва да демонстрира на бебето пределите на неговото поведение не тогава, когато то започне да пълзи или да ходи, а от първите дни на живота, с първото поставяне на гърдата. При всеки бозайник малкото, което хапе или дере кърмещата го гърда, незабавно ще бъде поставено на място. Същото ще направи и африканката, полинезийката и която и да е “нецивилизована” жена. Именно затова, когато настъпи времето на истинските забрани, често майката трябва само да демонстрира, че не позволява такова държание и няма да е нужно никакво “не”. Това е обичаен процес на обучение на бебето, програмиран от самата природа – бебето е разчетено за такъв начин на общуване от най-ранното му детство.\nАко майката не е научила детето от първите дни как да се държи на гърдата, тя има чудесни шансове най-сетне да започне да изпълнява майчините си задължения. И това, което ще “пречупва”, не е установен характер, а неправилно формираните от самата нея привички. Това е обикновено приучване, а не насилие. Докато бебето е толкова малко, новите привички се формират само за 2 седмици.\nКонсултантът по кърмене дава съвети за организиране на отглеждането на бебето, а това си е моя работа\nВъв връзка с това, че болшинството проблеми с кърменето са свързани именно с организацията на хранене, тези проблеми са тясно преплетени с въпросите по отглеждането на бебето. Понякога без допълнителни консултации по отглеждането изобщо няма да има резултат. Особено често тези неща се случват, когато бебето не наддава достатъчно или отказва гърдата.\nЗа пълноценна лактация е необходимо тясно взаимодействие в системата майка-дете, достатъчно продължителен ежедневен физически контакт, съвместен сън и т.н. Назначавайки тези или други мерки за поправка на ситуацията, консултантът, ако е необходимо, винаги предлага на майката да я обучи на някои начини да се грижи за бебето, които са й непознати. Някои мами отказват, но това е безсмислено, тъй като именно съответните грижи затвърждават новите привички у бебето и му позволяват напълно да усети майчината любов и грижа. Например от това как бива обличано бебето и използват ли се пелени зависи степента на физически контакт при кърменето. От това какъв масаж или гимнастика се правят зависи как бебето възприема околния свят, а оттам и степента му на доверие в майката. Всички консултанти, преминали подготовка в нашия Център, са изучавали психология на новороденото и кърмачето и съветите им по отглеждането са грамотни и компетентни.\nАко изпълнявам всички препоръки на консултанта като временна преходна мярка, кога ще дойде времето, когато може да игнорирам всичко това и кога бебето най-сетне ще започне да се храни така, както е удобно на майката – да спи нощем и да яде според режим?\nНикога няма да дойде! Снегът не вали само в дните, когато на нас ни е удобно. Процесът на хранене на детето трябва да зависи от възрастта и физиологията, а не от това колко ни устройва нас. Естественото хранене не е каприз, не е измислица и не е временна мярка, а нормалният процес на порастване и развитие на бебето. Ако майката не е готова да приеме философията на кърмене и правото на детето да се храни така, както е предназначено от природата за него, по-добре изобщо да не се захваща. Във всеки случай, за провеждане на собствени експерименти не е нужна помощ от консултанти по кърмене.\nКонсултантът по кърмене е човек, за когото естественото хранене на бебето е необходим житейски закон, той е готов да сподели знанията си по този въпрос с всички желаещи, но да измени тези закони не е по силите му.\nМ.Б. Майорская, опитен консултант по кърмене\nИзточник: бюлетин на Центъра за перинатално възпитание “Рожана”, гр. Москва\nпреведе hedra от http://www.kormlenie.com.ua/\nПоследна редакция: пн, 13 юни 2005, 12:40 от Бу\n# 1 12 юни 2005, 23:34 ч.\n# 2 12 юни 2005, 23:51 ч.\nМного образователно! Мерси, Хедра\nА кога и тук ще се радваме на такива специалисти?\n# 3 13 юни 2005, 09:17 ч.\nЦитат на: Jade в нд, 12 юни 2005, 23:51\nНа тоз въпрос Бу ще даде отговор - че всички отдавна чакаме кога ще обяви дипломирането\nИначе аз го преведох не толкова за просвещаване относно консултантите по кърмене,а защото смятам,че всичко написано в статията се отнася и към съветите,които си даваме тук във форума (каквито сме си онлайн-консултанти - та чак и успехи бележим ) и че е важно съветите да се спазват изцяло,а не наполовина или само каквото ти харесва от тях,за да има наистина ефект.А също се подчертава отново и колко е важна мотивацията и информираността на майката - ама хайде да не го преразказвам пак


Германци се местят в Унгария заради бежанците - Труд\nАвтор: Фридерике Хайне, ДПА\nПричината: Предпочитат да си купят къщи край Балатон и да са по-далече от мюсюлманите\n„Получават подслон, безплатна храна - на практика им дават парите даром, а ние, германците, трябва да затягаме коланите”, каза Дженифър Дуредер след оглед на малка селска къща близо до живописното унгарско езеро Балатон. Малката къща, която младата двойка от Бавария смята да купи край Балатон, се нуждае от ремонт, няма нито парно, нито модерна баня. Но това не ги плаши. Цената също - за 14 000 евро в Бавария няма да можеш да получиш нищо подобно, дори и в най-затънтеното кътче.\nСпоред обществената телевизия ZDF двойката е част от вълната германци, които търсят убежище в Унгария почти година, след като в Германия дойдоха стотици хиляди мигранти, предимно мюсюлмани, в резултат на обещанието на канцлера Ангела Меркел, че тези, които бягат от война, ще получат закрила.\n„На тези хора им е дошло до гуша от Германия. Искат да живеят спокойно. Казват ми, че става все по-зле”, заяви Отмар Хайде, брокерът на двойката, и добавя, че 80 процента от заявките, които получава, са от германци, неодобряващи миграционния наплив.\nУправляващата партия на министър-председателя „Фидес” издигна ограда с бодлива тел по границата на Унгария със Сърбия срещу мигрантите, които са предимно мюсюлмани от страни като Сирия, Ирак и Афганистан, и се обоснова с нуждата да защити християнската цивилизация в Европа.\n„Клиентите се чувстват по-добре тук - по-спокойни. Приветстват политиката на Виктор Орбан, това, че построи оградата, както и изказването му, че не може да изхрани собствения си народ и затова не може да приеме бежанци”, заяви Хайде.\nКато доказателство за „новия феномен” телевизия ZDF и баварското радио (”Байеришер рундфунк”) приведоха думите на различни брокери на недвижими имоти, работещи в района на езерото Балатон, но в подкрепа на твърденията им засега няма никакви статистически данни.\n„По телевизията виждаме само шепа семейства, а останалото са маси от млади мъже”, посочи Кирш пред ZDF, като имаше предвид мигрантите, пристигащи в Австрия и Германия по западнобалканския маршрут.\n„Тук мюсюлманите са много малко, 1-2 процента”, каза той.\nМакар че четвърт милион етнически германци са принудени да напуснат Унгария след края на Втората световна война, германското малцинство там не е подложено на брутално преследване като в Полша, Чехословакия и бивша Югославия.\nМихаел Мюлер, привърженик на дясната партия „Алтернатива за Германия”, заяви пред Баварското радио, че обмисля да се премести за постоянно в Унгария, защото в родния му град „почти не можеш да чуеш едно правилно изречение на немски”.\n„За мен това показва, че чужденците са проникнали дори и в малките градове”, каза той.\nРъководството на партията отстоява тезата, че Германия е под риск „да бъде инфилтрирана от чужденци” и че „ислямът не е част от Германия”.\n„Не знаем кои са тези хора”, заяви тя пред Баварското радио. „Не искам да правя нищо лошо на никого, но е нещо чуждо и се усеща паника за това, което предстои, когато започнат да строят джамии.”\nУнгария ще въведе законова забрана за приемане на бежанци от други европейски държави, ако гражданите й гласуват за това на референдума на 2 октомври.\nОграниченията ще са поне за 3-годишен период, съобщи държавният секретар на правосъдното министерство Пал Волтер пред вестник „Маджар идьок”.\nГлавният съветник по сигурността на премиера Виктор Орбан - Гьорги Баконди, заяви пред обществената телевизия М1, че не солидарността, а сигурността е от първостепенна важност. Коментарът му беше предизвикан от интервю на председателя на Европейската комисия Жан-Клод Юнкер пред германския вестник „Тагесшпигел” в понеделник, че квотите са основани на принципа на солидарността със средиземноморските държави, които не бива да бъдат оставяни сами да се справят с „миграционната драма”.


R&D екипа на Вебер работи по международни проекти - Weber\nR&D екипа на Вебер работи по международни проекти\nОтдел „Развойна дейност“ на компанията се включи в 5 нови международни проекта. Наред със страни като UK, Бразилия, Испания, Китай, Финландия Вебер България участва в разработване на продукти и технологии свързани, със стратегията на компанията за устойчиво и екологично чисто развитие. Тези проекти се осъществят с помоща на Генералният офис на компанията в партьорство с научни институти и изследователи.\nНека припомним, че още с построяването на първият си завод в България, Weber създаде отдел за собствена развойна дейност. Вложените средства в оборудване на лабораторията надхвърлят 30 000 EUR. R&D отделът бе фокусиран върху 2 основни направления:\nстриктен контрол на качеството по цялата верига;\nразработване на нови продукти и технологии.\nПрез 2012 работата на екипа е оценена и на международно ниво. Наред с Испания и Бразилия, Вебер България стана част от голям международен проект за производство на лепила за плочки. Българският екип, като един от първите включили се в проекта, натрупа сериозен опит, който беше споделен на годишната конференция през Февруари 2014 г. В момента над 70% от всички участници в конгреса работят по този проект като използват разработените от наши специалисти технологии и формули.\nУчастието ни в развойни проекти от най-високо ниво не само издига авторитета на българските специалисти, но и гарантира, че най-модерните продукти и технологии се въвеждат навреме и у нас.\nВебер България ще продължи и за напред да инвестира в обородуване и знание.


Прага – През Европа с кола\nПрага не е град, който човек може да разгледа за половин ден или, който човек трябва да разглежда сам. Може би първо трябваше да кажа няколко думи за полета, все пак за пръв път летя със самолет. Но какво да кажа, метафорите за това как изглеждат облаците отгоре са абсолютно банални. А разказът ми за това какви са би ви отегчил. Единствено съжалявам, че не можах да снимам едни облаци, които ми изглеждаха точно като захарен памук 😉 . Бях си оставил фотоапарата в раницата и нямаше как да го извадя достатъчно бързо. Все пак си взех поука и при следващите полети си държах апарата в джоба на сакото. За съжаление на отиване вече се стъмняваше, а нощните снимки през прозореца на самолета не се получиха особено добре (в зависимост от монитора ви може и да не се вижда нищо на тях).\nНо да се върнем на Прага, ранно ставане, ранна закуска в хотела и ранно обикаляне на студените улици в търсене на адреса, който ми трябва. След това вършене на каквато там работа имах и вече е обяд. Връщам се в хотела, изпразвам раницата от повечето багаж, добре че оставям фланелата с дългия ръкав, защото после ще ми потрябва, мятам раницата на гръб и бегом навън. Естествено точно в този момент решава да вали и става доста студено, следва бързо обличане с повече дрехи, и продължавам нататък. Първият интересен обект за снимане е една църква, но точно в този момент вали доста силно и аз решавам, че така или иначе ще мина от тук на връщане.\nБях решил да ям някъде по-близо до забележителностите, и седнах на едно място, когато реших, че съм се приближил достатъчно. Всъщност бях още далеч, но не съжалявам. Ядох месо (май беше телешко) сготвено по старо-пражки (или беше чешки – трябва да си записвам), което на английски беше преведено като месо в сос от сини сливи. Това е малко като да преведеш шопска салата като салата от домати краставици и т.н. ама това си е проблем на англичаните, които не разбират 😉 . Естествено, че пих и бира. Тук се пие много бира, почти нямаше маса, на която да няма поне една малка бира. Не напразно статистиката казва, че чехите бият по пиене на бира дори германците.\nИ така, след обядът, слънцето се беше завърнало над Прага. Без да бързам особено и с бегъл план да обикалям Мала Страна и евентуално да се кача към замъка, и разбира се да мина по Карловия мост. Като казах Карловия мост, направи ми впечатление, че дори чехите, когато говорят на английски го наричат мостът на Чарлз. Аз лично леко се дразня от това, защо трябва да се променя името на нещо, но това е друг въпрос. Отправната точка на моите обиколки беше една църква, която моят пътеводител наименува "св. Николай", но английската карта в него нарича "св. Николас", а на чешкият надпис до него е нещо като "св. Микулаш" (ако уцелвам точното произношение). Вярно, че според википедия, това е един и същ светец, но я се пробвайте да попитате някой чех за тая църква (аз не съм пробвал), едва ли ще успеете да я намерите без солидна доза късмет :).\nПо пътят на там влязох в едно магазинче за сувенири и осъзнах, че поне за мен основната забележителност е астрономическия часовник. С малко ръкомахане и сочене на сувенирчето, което бях взел, жената успя да ми обясни, че това е от другата страна на реката. Т.е. трябваше да си променя плановете и първо да мина по Карловия мост, и може би в следствие да разгледам Старо Мнесто. Часовникът звъни на всеки кръгъл час, а последният такъв току що беше отминал, така че имах достатъчно време. Все пак минавайки покрай кулата на моста реших да попитам на туристическата информация къде по точно се намира тоя часовник. Там една "приветлива" служителка (забележете кавичките), ми обясни, че просто вървя напред. Това не е точно така, но изпитаният трик със "следвай тълпата" свърши работа.\nМинаването по моста ми отне повече от половин час. Има доста какво да се снима, и като съберем това с влизането в няколко магазинчета преди това ми се наложи да отворя доста дълга крачка за да стигна навреме. Стигнах около 2-3 минути преди часа и малкото площадче пред часовника беше пълно с хора, а уж е делничен ден. Часовникът е наистина красив, но освен ако не си доста близо и точно срещу него представлението се вижда по-добре през увеличението на камерата. Разбира се опитвайки се хем да гледам часовника хем да снимам, не доведе до филм достоен за оскар, но все пак можете да видите двете клипчета малко по-долу.\nИ така, площада около часовника е доста интересно място, пълно е с артисти, някой облечени в средновековни носии. Като гледал колко им беше пълен калъфа от китарата, сигурно изкарват добри пари. Аз май пуснах прекалено много – 100 крони. Просто ми се струваше, че 20 са прекалено малко (всъщност не са – по днешният курс 100 крони са 7 лева и 57 стотинки), а това бяха единствените монети, които имах в мен. Но да се върнем на площада. От едната му страна са разположени няколко будки, които бих нарекъл кебабчийници или дунерджийници, само дето пекат наденички, значи сигурно са наденичонаджийници 😉 . Тази, която опитах беше доста пикантна и доста вкусна.\nСлед площада се опитах да вървя по пешеходната обиколка от моят пътеводител, но на едно място обърках завоя. В резултат видях едни забележителности и пропуснах други 🙂 . Минах през пазар, който иначе щях да пропусна и си купих такова огромно блокче марципан, че чак оцеля до София, а който ме познава, знае, че това е сериозно постижение за всеки десерт 😉 . На връщане времето отново се развали. Изглежда почасовата прогноза, която бях гледал някъде из нета няколко дни преди това. беше точна. Тя казваше, че ще вали около 3 след обяд и наистина в 3 и 15 се изви вятър и изшупурка дъжд. Естествено, в тоя момент нямаше къде да се скрия.\nНа връщане към Мала Страна минах покрай националния театър, който се намира във величествена сграда, която така и не успях да снимам от хубав ъгъл (а новата сграда на театъра е някаква модернистична грозотия, която се радвам, че снимах съвсем малко). От там минах през моста Легии, за съжаление острова през, който минава този мост, беше затворен, а паркът на него изглеждаше така привличащ за почивка. Това ме принуди да спра за почивка в едно кафе, където пих ненужно скъпа вода и ядох най отвратителните палачинки, които съм ял някога, при това само с вилица и без нож, а повярвайте ми, нож си трябваше, но може би брадва щеше да свърши по-добра работа.\nИ така, от там по път към споменатата по-горе църква с многото имена се залутах из някакви улички, докато времето пак се чумереше. Освен това и часовникът беше взел да ходи към късният след обед. Явно беше, че няма да имам време да ида до замъка, но реших да направя част от пешеходния маршрут из Мала Страна (пак взет от пътеводителят на National Geographic). За съжаление, този маршрут е малко объркан – първо номерацията в пътеводителят ми беше объркана, номер 1 е сложен вместо 2 на картата и от там всичко отива "у лево". Това нямаше да е особен проблем, ако рисувачът на картата се беше опитал да предаде по някакъв начин баирите, по които този маршрут върви или пък да означи малките улички, които по-подробните карти показват. А да не говорим, че ми се струва, че в този участък мащабът леко варира.\nУмората вече се натрупваше, а така или инъче не смятах, че мога да отделя повече от още час за разходката. Пък и все пак имах само половин ден за разглеждане. Друго е като човек тръгне сутринта рано, почине на обяд и продължи след обяд с нови сили. Аз бях стигнал до етапа, в който имах нужда от почивка, но нямах времето. За това обратно към хотела, където да легна рано, за ранното ставане и двата полета до София.\nПредишни статии Е, не точно с кола, но до Прага и обратно\nСледващи статии Планиране – Перу\nпонеделник, 23 май 2022, 18:43:12+03:00


Принц Чарлз инспектира производители на вълна в Австралия - История в снимка - Дневник\nПринц Чарлз инспектира производители на вълна в Австралия\n12:51, 08 ное 12 , 3118\nПринц Чарлз разглежда овча вълна по време на посещението си във ферма в Австралия. Заедно със съпругата си Камила са на шестдневно посещение в Австралия, за да отбележат диамантения юбилей на кралица Елизабет II.\nСтраната е водещ производител на вълна с дял от 24 на сто от, следвана от Китай - с 15%, Нова Зеландия -12%, бившата ССР с 9 на сто и Аржентина 4 на сто.\nАвстралия е и най-големият износител на продукта, като държи две трети от общия експорт на тази стока.\nОсновната част от продукцията е от вида "Мерино" (76%). Овцете от тази порода дават по-фина вълна от порядъка на 15-24 микрона. Съответно производителите на вълнени облекла смятат тази суровина за най-качествената.\nЕлизабет II получи обяснение за финансовата криза с четиригодишно закъснение\nКулата на "Биг Бен" получи ново име в чест на кралицата - "Елизабет Тауър"\nРейтинг: 733 12:56, 08 ное 12 Неутрално\nИнспектира? Какво точно му разбира главата на Чарз от вълна, че е станал инспектор. По-скоро е посетил някоя ферма.\nРейтинг: 779 12:56, 08 ное 12 Любопитно\nИ, ако не е доволен к'во?\nРейтинг: 444 13:00, 08 ное 12 Неутрално\nЗащо му е било да ходи чак до Австралия? Не беше ли женен за една мириносова овца?\nРейтинг: 2098 13:02, 08 ное 12 Любопитно\nИнспектира наистина е странен избор на дума. Но защо не, поне предизвиква забавни асоциации?\nРейтинг: 1254 13:03, 08 ное 12 Неутрално\nЕ, и как Е ???\nРейтинг: 1250 13:05, 08 ное 12 Неутрално\nТова вълна ли е? И от какво я взимате? аааа, значи не се бере. Много интересно.\nРейтинг: 489 13:06, 08 ное 12 Неутрално\nПринц Чарлз , да инспектира добива на вълна от камили !\nРейтинг: 1925 13:18, 08 ное 12 Неутрално\nПравите си майтапи с него, но той наистина има представа от селско стопанство и то не теоретичен. Гледах един документален филм за една негова ферма "по подобие на природата", той е на "ти" с най-съвременните методи в екологичното производство.\nРейтинг: 605 13:22, 08 ное 12 Весело\nПринцът по-добре да се запознае с чепкането на Камилска вълна!\n13:23, 08 ное 12\nРейтинг: 218 17:38, 08 ное 12 Неутрално\nАвстралия е суверенна страна. Какво ако намери проблем във вълната?


Руското село, което избра чистачката за кмет | boulevardbulgaria.bg\nРуското село, което избра чистачката за кмет\n08:07 - 25.10.2020\nКолкото повече наближава изборният ден, толкова по-притеснен става Николай Локтев, кмет на Повалихино (на 532 км от Москва). Локтев се "бори" за нов мандат сам срещу себе си.\nБившият полицай, който се кандидатира с подкрепата на "Единна Русия" на Путин, има нужда от конкурент, когото да победи. За целите на изборите трябва да се създаде поне илюзия за демократична алтернатива.\nПроблемът на Локтев е, че никой друг не желае да участва в илюзията. Когото и да помоли в Повалихино, всеки отказва предложението да се кандидатира. Дори секретарката му отклонява поканата.\nЕдинственият човек, когото кметът успява да убеди да се яви на избори "проформа", е Марина Удгодская - 35-годишната чистачка на кметството. Локтев решава, че проблемите му са решени.\nСамо че чистачката го побеждава - за нея гласуват 87 души, а за действащия дотогава кмет - 48.\nПовалихино е част от дълбоката руска периферия с почти 100% безработица, безпаричие и липсваща инфраструктура. Представлява центъра на сбор от 29 села, от които само 10 са обитаеми. Официалният брой избиратели възлиза на 458. На практика тук живеят по-малко от 200 души.\nИзборът на Марина Удгодская идва като гръм от ясно небе. Никой не е по-изненадан от самата победителка, която казва в репортаж за "Ню Йорк Таймс", че се е съгласила да се яви на изборите през септември само за да помогне на началника си: "Той просто имаше нужда някой да се кандидатира - който и да е - за да може изборите да се проведат".\nЖената чисти кметството от 4 години, къщата й се намира на стотина метра от административната сграда. Семейството й отглежда кокошки, гъски и зайци. Съпругът й е общ работник. Имат две деца, които учат в съседно градче. В интервюто си за NYT Марина Удгодская споделя, че никога не се е интересувала от политика и че няма представа дали невероятната й история се вписва в по-големите проблеми на руския режим.\nПървоначално резултатът я шокира. Чистачката на кметството обаче се съгласява да положи клетва и встъпва в длъжност. Месечният й доход се увеличава двойно, като стига 29 000 рубли на месец (близо 630 лв.). Кабинетът й представлява скромна стая с талашитена ламперия, на стената зад стола й виси портрет на Владимир Путин от ранния му период.\n"С изключение на няколко арабски монархии и оставащите комунистически диктаторски режими в страни като Северна Корея, демократичните избори са единственият метод - в почти целия останал съвременен свят - за легитимиране на политическата власт. Затова в Русия, няколко други съветски държави и все по-растящ брой други страни се практикува т.нар. менажирана демокрация, при която изборите се провеждат по план, като по часовник, но управляващият практически никога не губи", пишат авторите на репортажа.\n"Моля ви да обвините Руската федерация за смъртта ми"\nЗа да няма изненади, реалната политическа опозиция се елиминира с полицейски методи, а избирателните комисии "изчистват" неудобни имена от бюлетините по формални и дребнави причини - например, забраната срещу Алексей Навални да се яви на изборите.\nРепресивните мерки се оказват много ефективни - дотолкова, че да превърнат намирането на фиктивни опоненти в невъзможна мисия.\nВладимир Путин печели три президентски мандата в "борба" с един и същ безобиден претендент - Генадий Зюганов, описан като "мрачен тип с монотонен, вял глас, номиниран от Комунистическата партия". През 2018 г. конкуренцията на Путин включваше собствената му кръщелница Ксения Собчак, която, естествено, загуби. Политическият анализатор Андрей Колесников от московския Карнеги Център коментира, че съветниците на Кремъл държат под око националния и местния политически живот, като търсят "таланти" както за проправителствени кандидати, така и за онези, които достоверно и безопасно биха изиграли ролята на губещите.\nПонякога системата дава грешен резултат. Като в Хабаровск, където опозиционният кандидат за губернатор Сергей Фургал спечели изборите през 2018 г., а през лятото на 2020 г. беше арестуван по скалъпено разследване. Акцията срещу Фургал провокира масови граждански протести, които продължават вече трети месец.\n"Грешка" става и в Повалихино.\nКогато репортери от NYT пристигат в селото, за да разберат мотивите на избирателите, получават най-неочаквани отговори.\nПенсиониран шофьор казва, че е гласувал за Удгодская ("макар че я съжалявам"), защото селският бюджет никога не стигал за ремонт на пътищата. Камионите на дървосекачите са изровили кални дупки по главната улица, а жителите са принудени да се ориентират из лабиринт от дървени пътеки, за да не потънат в блатистата земя между градините и пасищата.\nМъжът признава, че бившият кмет Николай Локтев се е справял добре с поправянето на авариите по водопровода, но бил толкова интровертен, че рядко разговарял с хората. "Не личеше, че го е грижа", казва 62-годишният гласоподавател.\nСпоред РБК, в селото работят официално около 10% от жителите, при това - основно жените. Единствените възможни работни места са в дъскорезницата, в средното училище, двата магазина и културния дом.\nЛоктев отказва да дава интервюта. Съпругата му Тамара споделя пред американските журналисти, че загубата е "много болезнена тема". Твърди, че мъжът й никога не е искал да става кмет и не се увлича по политиката. Сега той я обвинява за това, че го е поощрила да се кандидатира за втори мандат. "Винаги казва: Ти ме забърка в това".\nА първата задача на Марина Удгодская (след като намери свой заместник за задълженията по почистването) ще бъде да прокара улично осветление в Повалихино - нещо, което жителите на селото отдавна чакат.\nВторият живот на Алексей Навални: "Да хвърлиш атомна бомба върху един човек"


Neupro (rotigotine) - N04BC09 – RXed.eu | BG\nНачало / N / Neupro\nNeupro: кратка характеристика на продукта\nNeupro: условия или ограничения\nNeupro: данни върху опаковката\nНаименование на лекарството Neupro\nКакво представлява Neupro?\nЗа какво се използва Neupro?\nКак се използва Neupro?\nКак действа Neupro?\nКак е проучен Neupro?\nКакви ползи от Neupro са установени в проучванията?\nКакви са рисковете, свързани с Neupro?\nЗащо Neupro е разрешен за употреба?\nНастоящият документ представлява резюме на Европейския публичен оценъчен доклад (EPAR) за Neupro. В него се разяснява как Комитетът по лекарствените продукти за хуманна употреба (CHMP) е оценил лекарството, за да даде положително становище за разрешаване за употреба и препоръки за условията на употреба на Neupro.\nNeupro е набор от трансдермални пластири (пластири, които доставят лекарството през кожата). Всеки пластир отделя 1, 2, 3, 4, 6 или 8 mg от активното вещество ротиготин (rotigotine) в продължение на 24 часа.\nNeupro се използва за лечение на симптомите на следните заболявания при възрастни:\n•болест на Паркинсон. Neupro се използва самостоятелно за ранен стадий на заболяването или в комбинация с леводопа (друго лекарство, използвано при болестта на Паркинсон) за всички стадии на заболяването, включително за късните, когато ефективността на леводопа започва да намалява;\n•умерен до тежък синдром на неспокойни крака – смущение, при което пациентът чувства неконтролируем подтик да движи крайниците си, за да спре дискомфортни, болезнени или необичайни усещания в тялото, обикновено нощем. Neupro се използва, когато не може да се установи конкретна причина за смущението.\nNeupro се прилага веднъж дневно по едно и също време на деня. Пластирът се залепя на суха, чиста и здрава кожа върху корема, бедрото, ханша, хълбока, рамото или ръката над лакътя. Пластирът се оставя в продължение на 24 часа и след това се подменя с нов, който се залепя на друго място. В рамките на две седмици не трябва да се използва повторно същото място. Прилаганата концентрация на пластира в началото на лечението зависи от типа и стадия на лекуваното заболяване. Дозата може да бъде увеличавана всяка седмица до достигане на ефективна доза. Специална опаковка, съдържаща пластири с четири различни концентрации, се предлага в помощ при започване на лечение за ранен стадий на болестта на Паркинсон. Максималната доза е 8 mg/24 h за ранен стадий на болестта на Паркинсон и 16 mg/24 h за напреднало заболяване. За синдром на неспокойни крака максималната доза е 3 mg/24 h.\nАктивното вещество в Neupro, ротиготин, е допаминов агонист, което означава, че наподобява действието на допамина. Допаминът е вещество, което пренася съобщения в мозъчните центрове, контролиращи движенията и координацията. При пациенти с болестта на Паркинсон клетките, произвеждащи допамин, започват да умират и количеството на допамин в мозъка намалява. В резултат на това пациентите губят способност да контролират надеждно движенията си. През кожата Neupro доставя в кръвния поток постоянно количество ротиготин. Ротиготинът стимулира мозъка подобно на допамина – по този начин пациентите са в състояние да контролират движенията си и имат по-малко от признаците и симптомите на болестта на Паркинсон, например скованост и забавяне на движенията. Действието на ротиготина при синдром на неспокойни крака не е напълно изяснено. Смята се, че синдромът се причинява от проблеми в начина на действие на допамина в мозъка, които могат да се подобрят с ротиготин.\nлекарства с рецепта. Производител: "UCB Manufacturing Ireland Ltd"\nЗа болестта на Паркинсон Neupro е сравнен с плацебо (сляпо лечение) в четири проучвания при 830 пациенти с ранен стадий на заболяването и 842 пациенти с напреднало заболяване. Две от проучванията сравняват също Neupro с други допаминови агонисти (ропинирол за ранен стадий на заболяването и прамипексол за напреднало заболяване). В проучванията за ранен стадий на заболяването се разглежда броят на пациентите, при които има най-малко 20% подобрение на симптомите, измерено чрез стандартен въпросник за симптомите. Проучванията за напреднало заболяване измерват продължителността на периода през деня, описан от пациентите като „off“ (когато симптомите на болестта са твърде много и препятстват нормалния живот на пациента). Две по-малки проучвания, сравняващи Neupro с ропинирол, са извършени след разрешаването на лекарствения продукт.\nЗа умерен до тежък синдром на неспокойни крака Neupro е сравнен с плацебо в две основни проучвания при общо 963 пациенти. Основната мярка за ефективност е промяната, измерена по две стандартни скали, след шест месеца на лечение с постоянна доза.\nNeupro е по-ефективен от плацебо за лечение на болестта на Паркинсон. При ранен стадий на заболяването 48 до 52% от пациентите, приемащи Neupro, показват подобрение на синдромите в сравнение с 19 до 30% от приемащите плацебо. Neupro е по-малко ефективен от ропинирол: при 70% от пациентите, приемащи ропинирол, се наблюдава подобрение. В по-малките проучвания, извършени по-късно, е установено, че ефективността на Neupro е сравнима с ропинирол.\nПри напреднал стадий на болестта на Паркинсон пациентите, приемащи Neupro, имат по-голямо съкращаване на периода „off“ спрямо пациентите, приемащи плацебо (намаляване с 2,1 до 2,7 h при Neupro в сравнение с 0,9 h при плацебо). Намалението, отбелязано с Neupro, е подобно на наблюдаваното при прамипексол (2,8 h).\nПри синдром на неспокойни крака пациентите, приемащи Neupro в дози между 1 и 3 mg/24 h, показват по-голямо подобрение от пациентите, приемащи плацебо, в двете проучвания съгласно резултатите по двете скали за симптомите.\nНай-честите нежелани лекарствени реакции при Neupro при пациенти с болестта на Паркинсон (наблюдавани при повече от 1 на 10 пациенти) са сънливост, замаяност, главоболие, повдигане (позиви за повръщане), повръщане и реакции на мястото на поставяне на пластира, например зачервяване, сърбеж и дразнения на кожата. При пациенти със синдром на неспокойни крака най- честите нежелани лекарствени реакции (наблюдавани при 1 на 10 пациенти) са повдигане, реакции на мястото на поставяне на пластира, астенични състояния (напр. умора, слабост и неразположение) и главоболие. За пълния списък на всички нежелани лекарствени реакции, съобщени при Neupro, вижте листовката.\nNeupro не трябва да се прилага при хора, които са свръхчувствителни (алергични) към ротиготин или към някоя от останалите съставки. Защитният слой на Neupro съдържа алуминий. Ако на пациента му предстои изследване с магнитен резонанс (MRI) или кардиоверзия (терапия за възстановяване на нормалния ритъм на сърцето), Neupro трябва да се свали, за да се избегнат изгаряния на кожата.\nCHMP реши, че ползите от Neupro са по-големи от рисковете, и препоръча да се издаде разрешение за употреба.\nДопълнителна информация за Neupro:\nНа 15 февруари 2006 г. Европейската комисия издава разрешение за употреба на Neupro, валидно в Европейския съюз.\nПълният текст на EPAR за Neupro може да се намери на уебсайта на\nАгенцията: ema.europa.eu/Find medicine/Human medicines/European Public Assessment Reports. За повече информация относно лечението с Neupro прочетете листовката (също част от EPAR) или попитайте Вашия лекар или фармацевт.


Неподозираните функции на предметите от ежедневието - Интересно - EdnaJena.com\nОбзалагаме се, че някъде в кухненските шкафове имате една кутийка, в която съхранявате всички вещи, които не знаете какво да правите, но и не искате да изхвърлите. Ластици за коса, стари калъфи за слънчеви очила и всякакви предмети, които по една или друга причина вече не влизат в употреба.\nИмаме добра новина! Не е необходимо всички те да хващат прах в купата за непотребни вещи, която така или иначе никой не докосва. Открийте неподозираните функции на най-обикновените предмети от ежедневието, които ще улеснят неимоверно живота ви!\nГумените ластици за коса\nВместо да ги захвърляте в чекмеджето или още по-лошо - в кофата за боклук, след като току-що сте ги премахнали от връзката лук, която сте купили от магазина за плодове и зеленчуци, можете да ги запазите и да ги ползвате за други неща.\nОмръзнало ли ви е да не можете да отворите вратата на някоя от стаите в дома си, когато ръцете ви са заети? Ако няма как да държите вратите вкъщи постоянно отворени, използвайте ластик за коса, за да улесните преминаването си от стая в стая.\nЗакачете ластика на дръжката от вътрешната страна на вратата и го свържете с тази от външната страна. Така ластикът ще стои точно над заключващия механизъм и няма да позволява на вратата да се затваря плътно. По този начин ще можете да я отваряте дори когато ръцете ви са заети, като само леко я побутнете.\nТехниката действа и срещу рязкото затваряне и блъскане на вратите вкъщи вследствие на течение или непослушни деца.\nКалъфът за слънчеви очила\nЗа жените е присъщо да не могат да открият онова, което търсят в дамската си чанта. Има лесен вариант да съхранявате нещата, от които имате най-...


4 септември 2019 / 12:39\nOT 12:40:01 04-09-2019\nНа 5 септември, четвъртък, от 11.00 часа,\nФейсбук групите НАЦИОНАЛНА ГРУПА "НЕ НА СТРАТЕГИЯТА ЗА ДЕТЕТО - 2019 - 2030" и "Българска общност в Норвегия"\nЕдин призрак броди из Европа и света - призракът на Барневерн!\nПредстоящи протести в България и целия свят на 07.09.2019. под надслов "Стоп на Барневерн идеологията"!\nОпит за внедряване на идеологията на норвежката социална служба Барневерн в целия свят, но най-вече в бедните държави - с много пари, влияние и безконтролна власт. Крайният продукт е една система, която следи, контролира и наказва брутално родители, семейства и техните деца!\nНа тази пресконференция ще се опитаме да изясним с прости думи как е започнало всичко, как работи, кой го прокарва и какви са последствията за обикновените хора и техните деца.\nПресконференцията е един естествен завършек на подготовката за масовите протести в България и целия свят на 07.09.2019. под надслов "Стоп на Барневерн идеологията"!\nЕлате, информирайте се и разпространявайте, за да не допуснем това зло в нашата прекрасна родина България!\nУчастници: Валентин и Александър Желеви, адв. Мавродиева,\nадв. Николов, Яна Шишкова - учител, и други.


Министър Каракачанов: За изграждането на силна и боеспособна армия са необходими съвременна техника, обучен състав и мотивирани военнослужещи — Novinata.bg\nМинистър Каракачанов: За изграждането на силна и боеспособна армия са необходими съвременна техника, обучен състав и мотивирани военнослужещи\nИмаше дълги времена, в които в Българската армия, в бойния ни флот техниката се режеше и унищожаваше без да се мисли за бъдещето.\nТова време свърши. През последните години благодарение на военното и политическото ръководство на Министерството на отбраната, на разбирането на правителството и парламента, на цялото българско общество, в Българската армия започнаха промени, които, надявам се, ще бъдат необратими. Това каза министърът на отбраната Красимир Каракачанов на тържествения ритуал по присвояване на почетни имена на двата минни ловци с бордови номера 31 и 33, придобити от Кралство Нидерландия за българските Военноморски сили. Министър Каракачанов посочи, че за изграждането на силна и боеспособна армия са необходими съвременна техника, обучен състав и мотивирани военнослужещи. „Това беше нашата амбиция през последните три години. Надявам се такава да бъде и амбицията на следващите политически ръководства на Българската армия“, заяви той.\nНа въпрос министър Каракачанов заяви, че няма спор за готовността за посрещането на цяла ескадрила Ф-16. На този етап всички финансови средства са насочени към изграждане на инфраструктура, хангари и обучение на летателен състав за 8 самолета Ф-16. За да не се губи време до получаването на осемте нови изтребителя, Министерството на отбраната е изпратило запитване до „Локхийд Мартин“ за наличности, евентуални цени и за сроковете на плащане на следващите 8 самолета. „Не можем да чакаме и през 2024 г., след като получим самолетите, да започнем наново да преговаряме. Добре и умно е сега да се договорят условията и цените“, посочи министърът на отбраната и подчерта, че те ще бъдат придобити с разсрочено плащане. Официалният отговор на компанията-производител на Ф-16 се очаква да бъде получен в срок от един месец – през ноември.


skif.bg - С книга и филм - България - царството на некадърността\nС изтичането на данни от НАП престъпният свят вече разполага накуп с личните данни на цялото активно население и може да развихри още повече въображението си. Това е само поредното доказателство, че българската държава не се справя със задълженията си. За да замаже гафа си, тя отклонява вниманието на публиката в две посоки. Че станалото не е страшно, още по-малко - катастрофално. И че тя е направила възможното за защита на данните, но хакери-факири са пробили тази защита.\n"Уникални мозъци" и ниски заплати\nКакто винаги, като факир в кризисния пи ар се прояви премиерът. Той обедини двете защитни тези в общ патриотичен сюжет, който да ни успокои, като ни накара да се почувстваме горди, че сме българи: киберзащитите ни са "тежки", само че нашите хакери с "толкова мощни знания и умения" са "над световно ниво". Имаме "истински вълшебници" и "уникални мозъци", само че те не работят за държавата, защото заплатите ѝ са малки. Разбира се, този сюжет издиша отвсякъде. Защото не е сигурно дали атакувалите НАП са някакви кибер-факири. Както написа анонимният "руски хакер": "Правителството ви е бавноразвиващо се. Състоянието на киберсигурността ви е пародийно". Освен това "уникални мозъци" има навсякъде, въпросът е кой, как и дали въобще ги използва.\nТака или иначе, премиерът е напипал проблема: в България по-способните и компетентните рядко попадат на държавна служба. Но се е разминал с причината. Тя е не само и не толкова в заплатите (които, впрочем, вече съвсем не са толкова ниски, колкото сме свикнали да си мислим) или в липсата на достатъчно пари по принцип. Както се видя в случаи като този в НАП и преди това с блокирането на Търговския регистър, пари има, но те се харчат неефективно заради схемата с няколкото едни и същи фирми на "наши хора", които от години са абонирани за обществените поръчки. А тази схема е възможна, понеже по високите места, където се вземат решенията, са настанени други безхаберни и некомпетентни "наши хора".\nТъй че, не "уникалните мозъци" отбягват държавната администрация, а тя отбягва тях. Нещо повече - отблъсква ги, за да не й пречат.\nРазбира се, практиката на кадровия подбор, който се основава не толкова на професионализма и компетентността, колкото на връзкарството, послушанието и готовността за изпълнение на всякакви поръчки, не е от вчера. С годините обаче тя завладяваше нови територии и вече изглежда повсеместна. Критериите пък се снижаваха все повече, в резултат на което нивото на хората по различните етажи на държавната йерархия се срина катастрофално. За нагледност можем да направим някои исторически сравнения. Някога един вицепремиер се прочу с израза "Е...и държавата, щом аз съм й вицепремиер!". А един депутат даде интервю за отношенията ни с несъществуваща държава, заради което си спечели прякора "Нубиеца".\nНа фона на някои днешни пародийни министри, депутати и други управленци вицепремиерът и депутатът отпреди 25 години изглеждат разумни и просветени. На днешния фон дори прословутата "Калинка" с фалшивата диплома отпреди десетина години вече изглежда способна и компетентна. Днес отрицателният кадрови подбор изглежда не случаен и епизодичен, а целенасочен, съзнателен, безсрамен и безскрупулен.\nСега, дни след като изпълни поръчката с избора на новия генерален директор на БНТ, СЕМ се сдоби с нов ценен кадър. Тя се представя като "млад и образован човек", който се "абстрахира от всякакви политически намеси". Но, строго погледнато, не отговаря дори на формалните законови изисквания като: висше образование и опит в някоя, свързана с медиите, сфера и наличие на "обществен авторитет и професионално признание". Завършила е аграрна икономика във врачанския филиал на УНСС със среден успех и за медиите не е учила нищо. Опитът й е натрупан като телефонен оператор в административния отдел на една телевизия и като консултант "продажби" в малко известни телекомуникационни компании. Нито обществото, нито професионалната общност са чували нещо за нея, тъй че не може да става и дума за "авторитет" и "признание".\nАко за някого това не е достатъчно, нека се опита да прочете следната "мисъл", формулирана от новия член на СЕМ пред парламента: "Ако фундаментът е образование, то кое ни учи на хъс и мотивация за развитие? Това е работата ни. Това е и част от желанието ми аз да участвам като дам своята полезност, защото за мен резултатът се мери с процент полезност. Да, можех да ползвам времето си във връзка с убеждението на това вие да вземете решение, но убеждението е даване на доверие. Така че в този смисъл мандатната позиция не предполага изпитателен срок в изпълнението на един проект, полезността какво остава след теб. Това е моята позиция."\nРазбира се, в медиите веднага могат да се намерят много хора, които също биха изпълнявали всякакви поръчки без никакви угризения и със същата готовност. Но явно избиращите вече дори нямат нужда от маскировка. Така, загърбили и най-елементарното приличие, близо 100 депутати инсталираха в орган с важни обществени функции човек, който не би могъл да влезе, камо ли да се задържи, в който и да било нормален университет по света. Едни непригодни за поста си хора избират и назначават други подобни. А те - трети. И така нататък... Тази практика превръща държавата в царство на некадърността. Последиците се виждат.\nГЕРБ предизборно за културата: Ще я караме по старому\nИнтелектуална жега в ГЕРБ - скрити заплахи по Фаренхайт!\nЩе продължи ли опростачването на нацията?\nСофиоцентризмът вреди сериозно на България\nТворци направиха предизборна реклама на Фандъкова\nКомарницки към г-н Nayo Titzin: Защо възпроизвеждате най-отвратителното от „оня” строй????\nБългария - като филм на Тарантино\nВ България: два вируса - кой от кой по-опасен\nДа рушиш, да грабиш, да разхищаваш било по-лесно, отколкото да градиш...